PF บวก 4% รับขายสกีรีสอร์ต Kiroro ในญี่ปุ่นฟันกำไร 1.44 พันลบ. ลุ้นปีนี้เทิร์นอะราวด์!
PF บวก 4% โบรกฯชี้ขายสกีรีสอร์ต Kiroro ในญี่ปุ่น ฟันกำไร 1.44 พันลบ. ลุ้นผลงานปีนี้เทิร์นอะราวด์! 
PF บวก 4% โบรกฯชี้ขายสกีรีสอร์ต Kiroro ในญี่ปุ่น ฟันกำไร 1.44 พันลบ. ลุ้นผลงานปีนี้เทิร์นอะราวด์!
23 พ.ย. 2564

ผู้สื่อข่าวรายงานว่า วันนี้(23พ.ย.64)ราคาหุ้นบริษัท พร็อพเพอร์ตี้ เพอร์เฟค จำกัด (มหาชน)  หรือ PF ณ เวลา 10:35 น.อยู่ที่ระดับ 0.49 บาท บวก 0.02 บาท หรือ 4.26% ด้วยมูลค่าซื้อขาย 57.72 ล้านบาท

บล.ดีบีเอส วิคเคอร์ส (ประเทสไทย) ระบุในบทวิเคราะห์ฯวันนี้(23 พ.ย.64) แนะ”ซื้อเก็งกำไร”หุ้น PF มีข่าวดีขายโรงแรมคิโรโระ ญี่ปุ่น ได้กำไร วานนี้()แจ้งตลาดฯว่าขายไปที่มูลค่า 4.36 พันล้านบาท คาดว่าจะได้กำไรหลังภาษีที่ 1,440 ล้านบาท หรือ 0.15 บาทต่อหุ้น PF
โดยหลังจาก 9 เดือนปี 64 ประกาศขาดทุนเหลือน้อยลงเป็น 73 ล้านบาท เพราะไตรมาส 3/64 มีกลับรายการภาษีเป็นบวก หากให้ไตรมาส 4/64 มีขาดทุนจากการดำเนินงานอีก 200 ล้านบาท แต่กลายเป็นว่าปี 64 จะพลิกเป็นกำไรสุทธิ 1.3 พันล้านบาท เทียบช่วงเดียวกันของปีก่อนขาดทุน 1.0 พันล้านบาท
นอกจากนั้น หากนำเงินที่ขายได้ไปชำระหนี้เงินกู้ทั้งหมด อัตราส่วนหนี้สินสุทธิต่อทุนจะลดลงเป็น 2.1 เท่า ณ สิ้นปี 64 จากไตรมาส 3/64 ที่ 2.4 เท่า หากกำหนดให้ซื้อขายด้วย P/BV ที่เพียง 0.4 เท่า ราคาพื้นฐานจะขยับขึ้นเป็น 0.55 บาท หรือคิดเป็น P/E เพียง 4 เท่า ราคาปิดยังมีส่วนเพิ่มได้ 17%